google/wiki40b huggingface dataset:
Pilihan Raya Tempatan, Negeri Sembilan 1957

Pilihan Raya Tempatan, Negeri Sembilan 1957 ialah Pilihan raya tempatan, Negeri Sembilan yang kelima yang diadakan di Negeri Sembilan, dan diadakan pada tahun kemerdekaan Tanah Melayu. Jumlah majlis tempatan yang dipertandingkan ialah 2 majlis tempatan iaitu Perbandaran Seremban dan Bandaran Kuala Pilah. Hari penamaan calon dan pengundian bagi kedua-duanya adalah berbeza-beza. Pilihan raya Majlis Bandaran Kuala Pilah 1957 merupakan pilihan raya tempatan pertama bagi Bandaran Kuala Pilah

Pilihan raya Majlis Perbandaran Seremban

Pilihan raya Majlis Perbandaran Seremban diadakan pada 7 Disember 1957, manakal hari penamaan calon adalah pada 11 November 1957.

Pilihan raya Majlis Bandaran Kuala Pilah

Pilihan raya Majlis Bandaran Kuala Pilah 1957 merupakan pilihan raya tempatan pertama bagi Bandaran Kuala Pilah Ia diadakan pada 1 Jun 1957, manakala hari penamaan calon adalah pada 8 Mei 1957.
Favières, Somme

Favières ialah sebuah komun yang terletak di komun Somme di Picardie di utara Perancis.
Anjing Jepun

Anjing Jepun (Bahasa Jepun: 日本犬) ialah nama umum untuk anjing tempatan Jepun sejak zaman dahulu.
Istilah "anjing Jepun" digunakan untuk enam baka anjing tempatan yang terkandung dalam senarai yang dikeluarkan oleh Persatuan Pemuliharaan Anjing Jepun pada tahun 1934. Anjing Jepun digolongkan menurut ukuran badannya ke dalam jenis besar, sederhana, dan kecil.
Sebelum Perang Dunia II, Kementerian Pendidikan Jepun menunjukkan keenam-enam baka anjing Jepun sebagai pusaka negara (天然記念物 tennen kinen butsu). Setelah perang tamat, pengawasan anjing Jepun diserahkan kepada dewan pendidikan wilayah masing-masing.
Quilandy

Demografik 2001

Menurut bancian India pada tahun 2001, Quilandy memiliki bilangan penduduk seramai 68,970. Dari jumlah tersebut, kaum lelaki membentuk 48% dari jumlah keseluruhan populasi dan wanita seramai 52%.

Pendidikan 2001

Menurut bancian India pada tahun 2001 Quilandy memiliki kadar pendidikan (kebolehan membaca) 83%, melebihi kadar purata kebangsaan 59.5%; dengan 49% lelaki dan 51% wanita mampu membaca. 10% dari populasi berusia di bawah 6 tahun. (2001)
Ezora

Sinopsis

Drama ini bermula dengan kisah Ezora dari keluarga yang kurang berada menghadapi masalah semasa persediaan perkahwinannya dengan tunangnya, Reza. Keadaan bertambah buruk apabila Reza yang bekerja sebagai buruh kontrak telah diberhentikan. Ini menyebabkan Reza mahu menundakan perkahwinan mereka dan berhijrah ke Kuala Lumpur mencari pekerjaan serta mengumpulkan wang untuk berkahwin.
Manakala di kampung, emak Ezora jatuh sakit apabila mengetahui Reza menangguhkan perkahwinan. Dia yang sukar menerima kenyataan itu meninggal dunia dan ini membuatkan Ezora lebih tertekan. Ketiadaan ibunya membuatkan adik Ezora, Lisa, hidup dengan penuh bebas tanpa kawalan sesiapa. Dia terus menggoda lelaki tua berharta yang sanggup menghabiskan wang untuknya. Manakala, Ezora pula digoda oleh majikannya yang cuba mengambil kesempatan terhadapnya. Kekecohan berlaku sehingga Ezora dipecat.
Di Kuala Lumpur pula, Leeya yang berasal dari keluarga kaya, marah apabila mendapati tunangnya, Badree, berlaku curang dengan arkitek wanita yang digajinya. Dia terus memecat arkitek itu dan membatalkan pertunangannya. Pergaduhan berlaku dan Reza yang menjadi buruh di banglo Leeya itu menjadi orang tengah. Akhirnya Leeya tertarik dengan kekacakannya.
Hubungan Reza dengan Leeya semakin rapat, sehingga Reza diberi tanggungjawab sebagai Pengarah Keselamatan di Hotel Marina milik Leeya. Dalam diam-diam, Leeya sedang membuat persiapan untuk berkahwin dengan Reza. Ezora mulai gelisah kerana Reza semakin jarang mengirim berita. Akhirnya Ezora memutuskan untuk pergi bertemu Reza di Kuala Lumpur. Kedatangan Ezora ke Kuala Lumpur membuatkan Reza berada dalam dilema.

Penerbitan

Penggambaran drama Ezora memakan masa kira-kira tiga bulan bermula April 2008. Pengarah Ahmad Idham menerangkan bahawa Ezora diilhamkan setelah mengambil format dari drama bersiri Mexico. "Melalui format drama luar itu, saya buat semula mengikut acuan menepati ciri-ciri orang yang terdapat di Malaysia dari segi agama, budaya dan sebagainya. Apa yang mencabar tentang Ezora adalah ia lebih kepada 'lipatan' ceritanya. Saya kena 'blend' cerita itu agar tidak menjadi isu yang 'klise'. Susah juga untuk 'Islam'kan format cerita asal itu."
Idham juga menjelaskan bahawa penulisan lakon layar Ezora memikirkan Fazura selaku pemegang watak utama. Fazura pula perasan banyaknya persamaan antara dirinya dengan watak Ezora setelah meneliti skripnya. "Walaupun berbeza latar belakang, tetapi keazaman dan kekuatan batin Ezora memang mengagumkan saya."
Dynas yang memegang watak Lisa menceritakan bagaimana beliau memperoleh peranannya: "Saya memang ditawarkan watak Lisa iaitu adik kepada Ezora. Idham terangkan kepada saya yang beliau nak pelakon berwajah seiras dengan Fazura. Saya melihat tawaran ini dalam jangka masa panjang dan Idham menawarkan saya berlakon dengan cara yang baik."
Henophidia

Etimologi

Henophidia berasal dari bahasa Yunani heno- yang bererti 'satu; atau 'dahulu' dan ophidia yang bererti 'ular', jadi ular terdahulu (berlawanan dengan Caenophidia, iaitu ular terbaharu).
San Cebrián de Mudá

San Cebrián de Mudá merupakan sebuah kawasan perbandaran di Sepanyol di Palencia, di komuniti autonomi Castile dan León.
Stadium Tertutup Utama

Stadium Tertutup Utama merupakan arena tertutup di Beijing, China yang dibina pada 1968. Ia mengalami pengubahsuaian dan pembaikian yang disiapkan pada akhir 2007 untuk Sukan Olimpik 2008, yang mana ia akan menganjurkan acara bola tampar.
Ia diubahsuai pada 2001 untuk menjadi venue Sukan Universiti Dunia 2001.
Ia memiliki keluasan 18,000 dan ruang lantai 54,707 meter persegi berbanding 53,000 pada asalnya.
Taman Bukit Perdana 2, Batu Pahat

Demografi

Majoriti penduduk di kawasan perumahan ini terdiri daripada orang Cina, diikuti oleh orang Melayu.
Teori X dan Teori Y

Teori X dan Teori Y ialah teori motivasi manusia yang dicipta dan dibangunkan oleh Douglas McGregor di Sekolah Pengurusan MIT Sloan pada 1960-an, yang telah digunakan bagi pengurusan sumber manusia, tingkah laku organisasi, komunikasi organisasi dan pembangunan organisasi. Ia menggambarkan dua model bertentangan mengenai motivasi tenaga kerja. Teori ini mengemukakan strategi kepemimpinan efektif dengan menggunakan konsep pengurusan berpenyertaan.
Konsep ini terkenal dengan menggunakan anggapan-anggapan sifat dasar manusia. Pemimpin yang menyukai teori X cenderung menyukai gaya kepemimpinan melalui kuasa dan sebaliknya, seorang pemimpin yang menyukai teori Y lebih menyukai gaya kepemimpinan demokratik. Sebagai contoh, karyawan yang memiliki jenis teori X adalah karyawan dengan sifat yang tidak akan bekerja tanpa perintah, sebaliknya karyawan yang memiliki jenis teori Y akan bekerja dengan sendirinya tanpa perintah atau pengawasan dari atasannya. Jenis Y ini adalah jenis yang sudah menyedari tugas dan tanggungjawab pekerjaannya.
Teori X dan Teori Y mempunyai kaitan dengan persepsi pengurus ke atas pekerja mereka, bukan mengenai cara mereka biasanya bertindak. Ia adalah sikap dan bukannya ciri-ciri .
Teori perilaku ialah teori yang menjelaskan bahawa suatu perilaku tertentu dapat membezakan pemimpin dan bukan pemimpin pada setiap manusia. Konsep teori X dan Y dikemukakan oleh Douglas McGregor dalam buku The Human Side Enterprise di mana para pengurus / pemimpin organisasi syarikat memiliki dua jenis pandangan terhadap para pegawai / karyawan iaitu teori x atau teori y.

Teori X

Teori ini menyatakan bahawa pada dasarnya manusia adalah makhluk pemalas yang tidak suka bekerja serta senang menghindar dari pekerjaan dan tanggungjawab yang diberikan kepadanya. Pekerja memiliki cita-cita yang kecil untuk mencapai tujuan syarikat namun menginginkan balas jasa serta jaminan hidup yang tinggi. Dalam bekerja para pekerja harus terus diawasi, diancam serta diarahkan agar dapat bekerja sesuai dengan apa yang diinginkan syarikat.

Teori Y

Teori ini memiliki anggapan bahawa kerja adalah kudrat manusia seperti halnya kegiatan sehari-hari. Pekerja tidak perlu terlalu diawasi dan diancam secara ketat kerana mereka memiliki pengendalian serta pengerahan diri untuk bekerja sesuai tujuan syarikat. Pekerja memiliki kemampuan kreatif, imaginasi, kepandaian serta memahami tanggungjawab dan prestasi atas pencapaian tujuan bekerja. Pekerja juga tidak harus mengerahkan segala potensi diri yang dimiliki dalam bekerja.
Ketika Cinta Bertasbih

Sinopsis

Filem yang menceritakan kehidupan tokoh utamanya Khairul Azzam, seorang mahasiswa Indonesia yang sedang menuntut ilmu di Al-Azhar University, Kairo. Cerita yang bisa menjadi inspirasi bagi kita, ketika melihat bagaimana kerja keras sang tokoh yang menuntut ilmu sekaligus berjuang menghidupi ibu dan adik-adiknya di kampung. Cerita yang juga bisa menuntun kita, ketika melihat usaha dan perjuangan Khairul Azzam dalam menemukan jodohnya dengan tetap selalu teguh berpedoman kepada ajaran agama.
Srivali Seeridaram

Srivali Seeridaram dilahirkan di Kuala Lumpur pada tahun 1973. Mendapat pendidikan awal di SRK Ampang dan SM Taman Tasik, Ampang. Mendapat pendidikan sehingga ijazah pertama dalam bidang Persuratan Melayu serta mengikuti Diploma Pendidikan di Universiti Kebangsaan Malaysia. Pernah muncul johan Hadiah Cerpen Maybank-DBP 1996 dan cerpennya termuat dalam Menara 5 dan Menara 7. Beliau turut menang Hadiah Khas Sajak dalam Hadiah Sastera Utusan-Public Bank 1994.
Great Teacher Onizuka (siri TV)

Great Teacher Onizuka atau GTO merupakan sebuah drama Jepun yang popular di Fuji TV.Drama ini pernah ditayangkan pada 7 Julai 1998 dan tayangannya tamat pada 22 September 1998.
GTO mempunyai 12 episod yang mengisahkan kehidupan seorang guru yang bernama Onizuka.Drama ini sebenarnya brasal daripada manga Guru Terampil Onizuka karya Fujisawa Tohru.
Sevilimedu

Demografik 2001

Menurut bancian India pada tahun 2001, Sevilimedu memiliki bilangan penduduk seramai 15,918. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Sevilimedu memiliki kadar pendidikan (kebolehan membaca) 73%, melebihi kadar purata kebangsaan 59.5%; dengan 54% lelaki dan 46% wanita mampu membaca. 10% dari populasi berusia di bawah 6 tahun. (2001)
Kelayakan Piala Dunia FIFA 2006 (OFC)

Senarai di bawah adalah tarikh dan keputusan untuk puusingan Kelayakan Piala Dunia FIFA 2006 (OFC) untuk zon Oceania. 12 pasukan mengambil bahagian, bersaing untuk tempat play-off di antara benua menentang pasukan di tangga kelima dari zon Amerika Selatan. Pemenang play-off akan layak ke Piala Dunia.
Kejohanan kelayakan ini juga menjadi sebagai Piala Negara-Negara OFC 2004, sehingga play-off peringkat akhir.

Pusingan Pertama

Kejohanan ini terdiri daripada tiga pusingan. Australia dan New Zealand menyertai kejohanan ini secara langsung dalam Pusingan Kedua. 10 pasukan yang lain dibahagikan dalam dua kumpulan lima pasukan, dan bermain menentang satu sama lain sekali. Kedua-dua pasukan dengan mata terbanyak dalam setiap kumpulan mara ke pusingan kedua.
Sutan Takdir Alisyahbana

Kehidupan awal dan pendidikan

Beliau dilahirkan di Natal, Sumatera Utara, pada 11 Februari 1908. Keluarganya adalah etnik Minangkabau yang memiliki susur galur daripada raja di kawasan bahagian selatan Sumatera Utara. Dari sebelah ibunya, beliau adalah kerabat dengan Sutan Sjahrir, perdana menteri pertama Indonesia. Sementara bapanya adalah seorang guru, dan datuknya adalah pendidik agama Islam yang sebelumnya pernah mukim di Mekkah.
Beliau menempuh pendidikan rendah di Hollandsch-Inlandsche School di Bengkulu (1921), dan kemudian melanjutkan pelajaran ke sekolah guru Kweekschool di Bukittinggi, dan sekolah guru tinggi Hogere Kweekschool di Bandung (1928). Beliau juga mengambil kursus Hoofdacte Cursus di Batavia (1941), yang merupakan kelayakan tertinggi untuk seorang guru Hindia Belanda pada masa itu.

Kerjaya

Sutan Takdir merupakan pengasas dan penyunting majalah sastera Pujangga Baru. Novel pertamanya, Tak Putus Dirundung Malang, diterbitkan oleh Balai Pustaka pada tahun 1929. Beliau kemudian menjadi salah satu sasterawan Indonesia yang cukup aktif terutamanya dalam masa sekitar kemerdekaan. Dalam kapasiti beliau sebagai penulis pakar dan kemudiannya pengerusi Suruhanjaya Bahasa semasa pendudukan Jepun di Indonesia, beliau memodenkan Bahasa Indonesia supaya ia boleh menjadi bahasa kebangsaan bagi rakyat Indonesia.
Sutan Takdir percaya bahawa Indonesia boleh belajar dari nilai-nilai tamadun Barat, dan kekal sebagai penyokong modenisme sepanjang hidupnya. Novel terkenal beliau, bertajuk Layar Terkembang, menunjukkannya sebagai pengarang yang progresif.
Sutan Takdir juga pernah bekerja di Malaysia. Antara tahun 1963-1968, beliau menjadi Profesor dan Ketua Jabatan Pengajian Melayu di Universiti Malaya, dan mengajar bersama-sama pensyarah lainnya seperti Syed Naquib al-Attas dan saudaranya Syed Hussein al-Attas.

Keluarga

Anak sulungnya, Iskandar Alisyahbana, pernah berkhidmat sebagai rektor Institut Teknologi Bandung, dan bapa mertua kepada Menteri Negara Perencanaan Pembangunan Nasional/Kepala Badan Perancangan Pembangunan Nasional pada Kabinet Indonesia Bersatu II, Armida Alisyahbana. Anak-anak lainnya, iaitu Sofjan dan Mirta Alisyahbana, adalah pengasas Femina Group, suatu kumpulan penerbitan majalah di Indonesia.

Wafat

Sutan Takdir meninggal dunia di Jakarta pada usia 86 tahun. Sehingga akhir hidupnya, beliau belum lagi berhasil merealisasikan cita-citanya yang terbesar, iaitu menjadikan bahasa Melayu sebagai bahasa pengantar di kawasan Asia Tenggara.
Sierscheid

Sierscheid merupakan sebuah kawasan perbandaran terletak di daerah Ahrweiler, North Rhine-Westphalia, Jerman.
Farbus

Farbus merupakan sebuah komun di jabatan Pas-de-Calais di utara Perancis.
Cabolafuente

Cabolafuente merupakan sebuah kawasan perbandaran yang terletak di wilayah Zaragoza, Aragon, Sepanyol
Cipancar, Sumedang Selatan

Poskod

Poskod yang digunakan di Cipancar adalah 45311. Terdapat buah desa di dalam daerah kecamatan Sumedang Selatan.
Felda Jelai 02

Pengurus 2009

Pada 2009, nama pengurus rancangan Felda Jelai 02 ini ialah Rosebi Bin Ibrahim . Segala masalah pentabiran akan dirujuk ke pejabat FELDA Wilayah Raja Alias.
Jenayah juvana

Jenayah juvana merujuk kepada perlakuan jenayah atau anti-sosial golongan juvenil (remaja). Jenayah jenis ini merupakan sesuatu yang makin membimbangkan semua pihak di seluruh dunia. Ia merupakan satu isu sosial yang penting kerana golongan ini mampu melakukan jenayah berat, namun mereka masih belum boleh dipertanggungjawabkan sepenuhnya.
Antara masalah besar yang dihadapi ialah siapakah yang bertanggungjawab dengan sikap golongan ini. Adakah pihak kerajaan semata-mata, bagaimana pula dengan tanggungjawab ibu bapa? Golongan ini mungkin belum matang dan masih bergantung pada ibu bapa mereka.
Sebenarnya dalam menyelesaikan kes jenayah juvana ini adalah berakar umbikan dari ibu bapa terlebih dahulu baru kita lihat dari aspek persekitaran, sekolah mahupun rakan sebaya.
Serge Haroche

Serge Haroche (lahir 11 September 1944) ialah ahli fizik Perancis yang telah dianugerahkan Hadiah Nobel dalam Fizik 2012 bersama David J. Wineland untuk "kaedah eksperimen pecah tanah yang membolehkan pengukuran dan manipulasi sistem kuantum individu", satu kajian daripada zarah cahaya, foton. Ini dan karya-karya beliau yang lain mengembangkan spektroskopi laser. Sejak tahun 2001, Haroche ialah Profesor di Collège de France dan memegang Pengerusi Fizik Kuantum. Pada tahun 1971 beliau mempertahankan tesis doktornya dalam fizik di Universiti Paris VI, penyelidikannya telah dijalankan di bawah arahan Claude Cohen-Tannoudji.
Hegarmanah, Babakancikao

Poskod

Poskod yang digunakan di Hegarmanah adalah 41151. Terdapat 9 buah desa di dalam daerah kecamatan Babakancikao.
Kampung Gua Ginu

Poskod

Poskod yang digunakan di Kampung Gua Ginu, Pokok Sena, Kedah adalah 06400.
Lis, Albania

Lis merupakan sebuah munisipiliti di Daerah Mat, Dibër County, utara Albania.
Pekan Cina, Adelaide

Pekan Cina di Adelaide, Australia, juga dikenali sebagai Adelaide Chinatown atau Moonta Street Chinatown, terletak di Moonta Street, di dalam kawasan Pasar Besar Adelaide Central antara jalan Grote dan Gouger. Dua Paifang yang besar, yang didirikan oleh dewan kota, dijaga oleh singa penjaga Cina.  Mereka menandakan pintu masuk pada kedua-dua hujungnya. Adelaide Chinatown terdiri daripada restoran, kedai runcit dan pasar China, tetapi juga terdiri daripada banyak restoran Asia bukan Cina yang menawarkan masakan asal India, Jepun, Korea, Malaysia, Nepal, Thailand dan Vietnam.

Sejarah

Selusin buruh pertama Cina datang dari Singapura di Adelaide pada tahun 1847 untuk bekerja sebagai gembala yang tidak diingini. Ramai orang Cina mendarat di bandar-bandar pelabuhan Australia Selatan sebelum mengembara ke medan emas Victoria kerana sekatan imigresen di Victoria . Chinatown di Adelaide mula berkembang pada tahun 1970-an dan 1980-an dengan kemasukan pendatang Asia terutamanya dari Vietnam. Pengeluaran telah dijual di Pasar Sentral oleh tukang kebun pasaran dan ini memulakan pertumbuhan kedai makanan dan kafe Asia di kawasan itu. Bumbung gaya pagoda, lampu merah, restoran dan kedai runcit terdapat di Moonta Street, yang merupakan pusat Chinatown. Paifang, yang merupakan jenis gerbang Cina tradisional, berada di pintu masuk bertentangan Jalan Moonta dan dijaga oleh patung singa Cina yang disumbangkan oleh majlis bandar Adelaide dan oleh kerajaan China.

Perayaan Tahun Baru Lunar

Chinatown Adelaide telah menjadi tuan rumah Perayaan Tahun Baru Lunar di Moonta Street sejak tahun 2003. Pada tahun 2013, perayaan diperluaskan dengan bantuan Majlis Bandaraya Adelaide dan penaja utama untuk turut termasuk Gouger Street . Jalan Gouger ditutup untuk menampung sebuah pesta jalanan dengan persembahan tradisional, gerai-gerai pasar dan restoran jalanan pop-up.
Xenolit

Xenolit (Bahasa Yunani Kuno: , batu asing) ialah satu serpihan batu yang menjadi tersampul di dalam batu lebih besar semasa perkembangan dan pengerasan kemudiannya. Dalam geologi, istilah xenolit hampir digunakan secara eksklusif untuk memerihalkan rangkuman di dalam batu igneus semasa peletakan dan peletusan magma. Xenolit mungkin ditelan di sepanjang pinggir kebuk magma, dikoyakkan longgar daripada dinding konduit lava meletus atau diatrem meletup atau diambil di sepanjang dasar lava mengalir di atas permukaan Bumi. Xenohablur atau xenokris ialah hablur asing individual yang termasuk dalam suatu jasad igneus. Contoh xenohablur ialah hablur kuarza di dalam lava dan intan kurang silika di dalam diatrem kimberlit.
Sungguhpun istilah xenolit paling biasa berkaitan dengan rangkuman igneus, suatu takrifan luas boleh menyertakan serpihan batu yang telah menjadi terlindung di dalam batuan enap. Xenolit kadang-kadang dijumpai di dalam meteorit terpulih.
Untuk dianggap sebagai xenolit sebenar, batuan yang termasuk mesti berbeza sehingga boleh dikenal pasti daripada batuan yang di dalamnya xenolit berkembang; batu termasuk daripada jenis serupa dipanggil autolit atau rangkuman kognat.
Xenolit dan xenohablur menyediakan maklumat penting tentang komposisinya bagi mantel yang tidak tercapai. Basalt, kimberlit, lamproit, dan lamprofir, yang mempunyai sumbernya di dalam mantel atas, kerap mengandungi serpihan dan hablur yang dianggap sebagai sebahagian daripada mineralogi mantel punca. Xenolit dunit, peridotit dan lherzolit spinel dalam aliran lava basaltik ialah satu contoh. Kimberlit mengandungi, sebagai tambahan kepada xenohablur intan, serpihan lherzolit daripada komposisi berubah-ubah. Galian pembawa aluminium daripada serpihan ini menyediakan petunjukan kepada kedalaman asal usul. Plagioklas kalsik adalah stabil kepada kedalaman 25 km. Di antara 25 km dengan kira-kira 60 km, spinel ialah fasa aluminium stabil. Pada kedalaman melebihi 60 km, garnet tumpat menjadi galian pembawa aluminium. Sesetengah kimberlit mengandungi xenolit eklogit, yang dianggap sebagai hasil metamorfosis tekanan tinggi daripada kerak basalt lautan, sebaik menuruni mantel di sepanjang zon benam (Blatt, 1996).
Rangkuman skala besar bagi stratum batuan asing di pinggir rejahan igneus dipanggil pending bumbung.
Shō En

Kehidupan awal dan kebangkitan memegang kuasa

Kanamaru dilahirkan dalam sebuah keluarga petani di Pulau Izena,  sebuah pulau kecil yang terletak di luar pantai barat laut Pulau Okinawa. Dikatakan bahawa ibu bapanya meninggal dunia ketika berusia sekitar dua puluh tahun dan bertanggung jawab untuk menanggung ibu saudaranya dan bapa saudaranya, abang dan kakak, dan isterinya, yang dia kahwini pada usia yang sangat muda. 
Pada satu tahun ketika pulau itu telah mengalami kemarau yang amat teruk, gudang beras keluarga Kanamaru itu didapati penuh dengan air; dituduh mencuri air, Kanamaru terpaksa melarikan diri dari rumahnya, dan berakhir di Ginama, di kawasan utara (Kunigami) Pulau Okinawa.
Selepas beberapa tahun yang tinggal di Ginama, timbul juga beberapa jenis pertikaian atau perselisihan antara Kanamaru dan tetangga-tetangganya.  Meninggalkan Ginama, beliau mengembara ke Shuri, ibu negara Kerajaan Ryūkyū, pada tahun 1441, menjadi orang suruhan atau pelayan pada putera, Shō Taikyū. Selepas Shō Taikyu menjadi raja pada tahun 1454, Kanamaru dijadikan bendahari diraja,  dan pada 1459 diberikan jawatan Omonogusuku osasu no soba (御物城御鎖側), Kedudukan yang melibatkan tanggungjawab mengenai perkara-perkara mengenai hubungan luar dan perdagangan. Beliau juga telah diberikan wilayah, dan dijadikan Bagnsawan Uchima (内間御殿 Uchima-udun).
Muncul perbezaan pendapat antara Kanamaru dan Shō Toku, yang menggantikan Shō Taikyū sebagai raja 1461,  kemungkinannya mengenai usaha ketenteraan raja yang mahal di pulau Kikaigashima,  yang mendorong Kanamaru untuk meninggalkan Shuri dan bersara di Uchima. Bagaimanapun Shō Toku meninggal dunia tidak lama selepas itu, dan ia dikatakan bahawa dalam perbincangan berikutnya kalangan birokrat kanan untuk memilih pengganti, Kanamaru telah dipilih dengan permintaan ramai, dan dengan itu menaiki takhta, dengan mengambil nama diraja Shō En. Sejarawan George H. Kerr, bagaimanapun, menunjukkan bahawa sejarah rasmi yang dihasilkan pada abad-abad yang berikut telah ditulis dengan naungan pengganti Shō En itu; dan juga bahawa keadaan kematian Shō Toku, juga sesuatu yang misteri, dan akaun tradisional hanya boleh menunjukkan bahawa terdapat perubahan bagi kesetiaan di kalangan golongan bangsawan dan birokrat terhadap Kanamaru, atau pihak-pihak yang menyokong Kanamaru telah mengatasi orang-orang di sebelah bekas raja.
Campsas

Campsas ialah sebuah komun yang terletak di komun Tarn-et-Garonne di wilayah Midi-Pyrénées selatan Perancis.
Fresnes-Tilloloy

Fresnes-Tilloloy ialah sebuah komun yang terletak di komun Somme di Picardie di utara Perancis.
Oleksandr Shovkovskiy

Karier kelab

Dilahirkan di Kyiv, Ukraine, Shovkovskiy adalah lulusan dari akademi bola sepak Dynamo Kyiv. Sejak umur remajanya dan sehingga kini Oleksandr Shovkovskiy hanya bermain untuk satu kelab. Bahkan dia mempunyai kaps lebih banyak daripada sesiapa pun dalam sejarah Dynamo. Dia membuat kemunculan sulung untuk Dynamo ketika perlawanan liga pada tahun 1993. Pada tahun berikutnya dia sudah dipanggil ke pasukan bola sepak kebangsaan Ukraine. Sepanjang sebagian besar kerjayanya, dia adalah penjaga gol pilihan pertama untuk Dynamo, kecuali ketika mengalami kecederaan.
Sekolah Menengah Kebangsaan Tunku Anum Tunku Abdul Rahman

Pencapaian

Tahun 2012 - Pasukan bolasepak SMK Tunku Anum Tunku Abdul Rahman bawah 14 tahun dan bawah 17 tahun telah menjadi juara liga Kementerian Pelajaran Malaysia.